Peter Opsvik

**Peter Opsvik** () var ein norsk industridesigner og jazzsaksofonist. Særleg kjend var han som formgjevar av Tripp trapp-stolen.

## Bakgrunn
Peter Opsvik vart fødd i 1939 på Stranda. Onkelen Jon Ringstad etablerte møbelfabrikken Stranda Industri A/S der faren Nils etter kvart vart medeigar, og Opsvik fatta tidleg interesse for design. Han vart utdanna ved Bergen kunsthåndverkskole (1959–63) og Statens håndverks- og kunstindustriskole (1963–64), og var innom Volkvangschule für Gestaltung i Essen på stipend frå Norsk designråd.

## Design
Hans første jobb som formgjevar var i Tandbergs Radiofabrikk, der han teikna bærbare radioar som modellen PT3-3 (1965–70). Rundt same tida byrja han også å arbeide frilans, og designa stolar både for familiens møbelfabrikk (deriblant *Ungdomsstolen,* 1968) og Stokke AS (stolane *Oase* og *Inka*, 1967).

I 1970 starta han sitt eiget designfirma med stolen *Mini max*, som kan reknast som ein forløpar til hans mest kjente verk, barnestolen Tripp trapp (1972). Ideen til denne oppstod då han vart far og nytta telefonkatalogar til å tilpasse sitjehøgda på stolar sonen Tor kunne sitje på. Til trass for tidleg skepsis tok salet av då stolen vart vist i NRK fjernsyn, og frå 1972 til 1973 auka salet frå 3 til 10 000. I dag er Tripp Trapp er den mest selde stolen produsert i Noreg, med fleire millionar sal verda over.

Sentralt for arbeidet til Opsvik er studier av ergonomi og ulike sitjestillingar for det same møbelet, og i boka *Rethinking Sitting* (2008) oppsummerar han sitt mantra som «den beste stillinga er den neste». «Balans®»-stolene *Variable* (1979), *Gravity* (1983) og *Thatsit* (1991) produsert av Stokke i samarbeid med Hans Christian Mengshoel. Kontorstolen *Credo* og *Capisco* vart produsert av HÅG, som Opsvik også har gjort andre design for. Den spiralfjæra *Flysit* (1990), gyngestolen *Actutulum* (1995) og hengestolen *Swing*, inspirert av indiansk kunst fra Mexico (1999) er andre kjende namn. I tillegg til møblar har Opsvik også designa den solkraft-drevne bilen *Butterfly* og ulike lydskulpturar.

## Musikk
Som klarinettist og saksofonist i Christiania Jazzband og Christiania 12 medverka han på ei rekke festivalar og innspelingar. Christiania Jazzband fekk Spellemannprisen for Årets jazzplate i 1973.

## Familie
Han er far til musikaren Eivind Opsvik.

## Priser
* Balans-gruppen (Hans Chr. Mengshoel, Opsvik, Svein Gusrud og Oddvin Rykken) vann Jacobprisen i 1986.
* Årets møbel for stolen *Oposit* på Den norske møbelmessa i 1989.
* Norsk designråds «Merket for god design» fleire gongar mellom 1972-2011
* Torsten og Wanja Söderbergs pris i 2000
* *Klassikerprisen* fra Norsk Designråd for Tripp Trapp 1995, for Håg *Capisco* 2001, og for Håg *Balanse* 2003
* *Nordiska Designpriset* i 2007, som delast ut på møbelmessa i Stockholm
* Anders Jahres kulturpris 2008.
* Jacobprisen 2012 for Tripp Trapp

## Bibliografi
* Peter Opsvik. *Rethinking sitting*. Gaidaros forlag, 2008. 206 sider. ISBN 978-82-8077-119-3
** Tysk utgave: *Sitzen – anders betrachtet*. Gaidaros, 2008. ISBN 978-82-8077-127-8
** USA: *Rethinking sitting*. New York: Norton & Co., 2009 ISBN 978-0-393-73288-7
** Japan: *"Suwaru" o kangae naosu : isu no seikatsu ni kakushinteki na kinôsei dezain*. Gaia Bukkusu, 2009. ISBN 978-4-88282-730-6
* *Peter Opsvik, Norge : Torsten och Wanja Söderbergs pris 2000*. Lars Elton og Peter Opsvik. Göteborg: Röhsska museet, 2000. 31 sider. Parallell tekst på svensk og engelsk. ISBN 91-973017-3-6

## Kjelder

**Denne artikkelen bygger på «[[:no:Peter Opsvik|Peter Opsvik]]» frå ,  den 3. oktober 2024.*  

## Bakgrunnsstoff
* Opsvik.no